A töltési idő az alkalmazott töltőrendszertől, valamint az otthoni elektromos hálózat jellemzőitől függ. A háztartási csatlakozókkal használható, alapfelszerelésként kínált töltőkábel elsősorban tartalékként szolgál. A teljesen lemerült akkumulátor teljes (100%) feltöltése ezzel a kábellel a piactól függően körülbelül 40–72 órát vesz igénybe, körülbelül 7–14 km-es hatótávolság/óra töltési sebesség mellett.
Rendszeres, nagyságrendekkel gyorsabb otthoni töltéshez javasolt telepíteni egy háromfázisú, 11 KW-os fali töltőboxot. Ez a rendszer hozzávetőlegesen 7–8 óra alatt tölti fel járművét (0-100%), azaz óránként 50–60 kilométerre elegendő energiát ad le.Ha otthonától távol tölti az autót, egy-egy alkalommal valószínűleg csak gyorsan rátölt az akkumulátorra, például 40%-ről 80%-ra (egy 11 kW-os váltóáramú töltő óránként 50–60 km-rel képes növelni a hatótávolságot). Ha pedig hosszabb utazásra indul, igénybe veheti az egyenáramú gyorstöltő állomásokat. 150 kW-os egyenáramú töltővel hajtáslánctól függően 32 vagy 37 perc alatt 10-ről kb. 80 százalékra töltheti az akkumulátort (vagy kb. 80-100 kilométerre elegendő energia vehető fel 10 perc alatt). Ennyi idő pont elegendő egy rövid pihenőre, egy gyors étkezésre.
Figyelem: A töltés időtartama számos tényezőtől - például a környezeti hőmérséklettől, az akkumulátor pillanatnyi hőmérsékletétől, a töltő berendezéstől, az akkumulátor állapotától és a jármű állapotától - függően változhat.